Graflando Wicklow

La graflando Wicklow (irlande Contae Chill Mhantáin) estas unu el la graflandoj de la Respubliko Irlando, lokita sude de Dublino ĉe la orienta bordo de la insulo, antaŭ la Irlanda maro, en la provinco Leinster. Ĝi etendiĝas sur 2 024 km² kaj havas proksimume 115 000 loĝantojn. Wicklow havas landlimojn kun la graflandoj Wexford, Carlow, Kildare kaj Dublino. La ĉefurbo estas Wicklow (9355 loĝantoj), kvankam la plej grava urbo estas Bray, kun 30 951 loĝantoj. Geografio La graflando enhavas du tre malsamajn regionojn : unue la marbordo kaj due la montoj Wicklow. La marbordo estas la favorata libertempejo de la Dublinanoj, dum la dua ankoraŭ ĝuas sovaĝajn pejzaĝojn, samkiel tiuj de Connemara aŭ Kerry. La malnova monaĥejo de Glendalough troviĝas en tiuj montoj. La graflando apartenas al la areo "Granda Dublino" (Greater Dublin area). Historio Oni ofte rigardas la graflandon Wicklow kiel la plej novan graflandon de Irlando, ĉar ĝi estis kreita en 1605, el terenoj antaŭe aparteninta al la graflando Dublino. Urboj Aghavannagh, Annamoe, Arklow, Ashford, Aughrim, Avoca, Ballinaclash, Ballycoogue, Baltinglass, Blessington, Bray, Carnew, Coolafancy, Coolboy Delgany, Donard, Dunlavin, Enniskerry, Glencree, Glenealy, Greenane, Greystones, Hollywood Kilcoole, Kilmacanogue, Kilpedder Lacken, Laragh, Manor Kilbride, Meeting of the Waters, Newtownmountkennedy, Rathnew, Rathdrum, Redcross, Roundwood, Shillelagh, Stratford Tinahely, Valleymount, Wicklow, Woodenbridge Referencoj Vidu ankaŭ Graflandoj de Irlando